Acuzaţie nouă împotriva celebrului medic Gheorghe Burnei - ucidere din culpă în cazul unei fetiţe care nu a supravieţuit unei intervenţii chirurgicale efectuate de ortoped. Anchetatorii spun că au adunat probe suficiente pentru a-l pune sub acuzare.

Dosarul este instrumentat de procurorii de pe lângă Tribunalul București care îl cercetează pe medicul Gheorghe Burnei pentru ucidere din culpă.

Este vorba despre un caz care s-a întâmplat în anul 2013. Atunci, o familie din Brașov i-a solicitat ajutorul medicului pentru o operație de îndreptare a coloanei vertebrale. Intervenția chirurgicală nu s-a desfășurat bine, iar minora nu a supraviețuit.

Inițial, procurorii au deschis un dosar de moarte suspectă, dar raportul medicilor legiști a arătat că a fost vorba de o eroare medicală.

În momentul de față, medicul Gheorghe Burnei este cercetat și pentru luare de mită.